67 Uppeldi og menntun 16. árgangur 2. hefti , 2007 GUÐRÍÐUR ADDA RAGNARSDÓTT IR Hvernig rættist spáin ? Dreng með einhverfu kennt að greina málhljóð og lesa með beinum fyrirmælum 1 og hnitmiðaðri færniþjálfun 2 . Átta ára dreng með einhverfu var kennt að greina málhljóð og lesa með aðferðunum beinum fyrirmælum og hnitmiðaðri færniþjálfun . Kennt var á tveimur tímabilum . Á fyrra tímabilinu var verkfærni nemandans í að umskrá bókstafi og málhljóð ásamt hljóðblöndun þjálfuð ræki - lega . Sömu kennsluaðferðum var síðan beitt til að auka leshraða hans á þremur heildstæðum textum . Seinna tímabilið var verkfærnin rifjuð upp , og hraðlestur á ýmsum textum í samfelldu máli æfður eftir það . Gögnin sýna að eftir 53 stunda kennslu og þjálfun í að umskrá málhljóð í bókstafi og bókstafi í málhljóð gat nemandinn lesið heildstæðan texta . Því var spáð að með sömu kennslutækni gæti hann á einni viku tvöfaldað lestrarafköst sín á sama efni . Gögnin voru skráð og greind á stöðluðum hröðunarkortum . Þau sýna að spáin gekk eftir á upprunalega text - anum sem var prófaður og á öðrum textum sem voru kenndir . Þau sýna einnig að lesfærnin færðist yfir á nýtt efni sem ekki hafði verið kennt . Gögnin sýna að þegar þjálfun var hætt áður en færnimiðin náðust fór nemandanum aftur þegar hlé var gert á kennslunni . Þá sýna gögnin að eftir að færnimiðin náðust í þjálfuninni hefur áunnin færni haldist ári eftir að kennslunni lauk . Niðurstöðurnar eru í samræmi við birt gögn úr starfi þeirra sem nota bein fyrirmæli og hnitmiðaða færniþjálfun í kennslu . INNGANGUR Í greininni verður sagt frá framförum átta ára drengs 3 með dæmigerða einhverfu sem kennt var að lesa með því að greina og umskrá ( decode ) málhljóð í bókstafi og bókstafi í málhljóð og kveða að þeim , þ.e. blanda málhljóðunum hratt saman eftir röð bókstaf - 1 Bein fyrirmæli eru þýðing höfundar á kennsluaðferðinni Direct Instruction ( DI ) . Fyrirmæli vísa til hinnar stuttu , tíðu og stýrandi íhlutunar kennarans sem m.a. einkennir DI og greinir aðferðina frá öðrum aðferðum í kennslu , svo sem hefðbundnum útskýringum , æfingum og verkefnavinnu . 2 Hnitmiðuð færniþjálfun er þýðing á Precision Teaching ( sjá Guðríður Adda Ragnarsdóttir , 2004 ) . 3 Kennslan var greidd af foreldrum nemandans . Höfundur þakkar þeim nána og góða samvinnu . Deildarstjóra sérkennslu í skóla nemandans er einnig þökkuð lipurð og margvísleg aðstoð .